Charlottesville, USA- U posjeti doseljenicima iz BiH
Mela Željković, izbjeglica iz Sarajeva: Jako sam zadovoljna.  Ono što smo ostvarili ovdje za 6 godina ne bih mogla u svojoj zemlji za d
Amerika je zemlja koja prima najviše izbjeglica i ostaje i dalje najpoželjnije odredište brojnih izbjeglica širom svijeta. Kako se u nju dolazi, kako Sjedinjene Države odredjuju koliko i iz kojih zemalja će dovesti izbjeglica u Ameriku, kako im pomaže po dolasku i šta same izbjeglice kažu o svom životu u Americi, gdje je i oko 350 hiljada izbjeglih iz BiH. Omer Vatrić je za Glas Amerike posjetio jedan mali gradić u Virginiji. To je grad Charlottesville u Virginiji, 200 kilometara udaljen od Washingtona. Grad ima 40 hiljada stanovnika i sjedište je Virginia univerziteta sa 17 hiljada studenata. Taj mali gradić je primio 1250 izbjeglica. Evo šta o izbjeglicama kaže gradonačelnik David Brown. David Brown, gradonačelnik Charlottesville-a:Mislim da imamo krasan grad. Jedna od dobrih stvari je što gradska populacija postaje sve raznovrsnija. Mi imamo mnogo ljudi iz svih krajeva svijeta. Medjunarodni komitet za pomoć je ovdje doveo veliki broj porodica, oni mnogo doprinose našem gradu, dobar su izvor kvalitetnih radnika i to je podsticaj za nas. Tako kaže gradonačelnik, a šta kažu izbjeglice. Mela Željković je iz Sarajeva i ovdje u Charlottesvuille-u je sa sestrom Almom otvorila frizerski salon. Alma Željković, izbjeglica iz Sarajeva:Što se tiče posla jako smo zadovoljni, mi imamo naš business tri godine, ja i moja sestra...ide dobro. Mela Željković, izbjeglica iz Sarajeva:Jako sam zadovoljna. Ono što smo ostvarili ovdje za 6 godina ne bih mogla u svojoj zemlji za dugo, dugo vremena. Što smo u ratu imali sve smo izgubili. I, bila bih sretna kada bi moj brat mogao da dodje u Ameriku, zato što on tamo nema posao. “Sjedi – jedi, sjedi i jedi.” On je Sun Da, kinez. Jezik je naučio od supruge Dragane Kataline, izbjeglice iz Sarajeva. Dragana Katalina, izbjeglica iz Sarajeva:Mi smo prvo bili 7 godina u Njemačkoj, prije nego smo došli u Ameriku, i mnogo se razlikuju njemački i američki sistem. Ovdje su nam svi mnogo pomogli i osjećali smo se veoma dobrodošlim, za razliku od evropskih domaćina, i nije nimalo komplikovano zasnovati samostalni radni odnos. Kada je u pitanju posao slično iskustvo ima i Mela Željković: U Sjedinjenim Državama nisam imala nikakvih problema da registrujem svoj business. Trebalo mi je samo dvije sekunde da se podpišem i to je sve. Susan Donovan, IRC Charlottesville:Kada smo počeli svoj program u Charlottesville-u su bile samo izbjeglice iz BiH, kaže direktorica ureda IRC-a Susan Donovan, ističući da je Charlottesville odabran zbog dobrih izgleda za zapošljavanje izbjeglica. Prvo je stiglo oko 130 izbjeglica iz BiH, sljedeće još oko 100 i nastavili su dolaziti, tako da ih ima oko 250. VOA: Kako su se snašli? SUSAN: Snašli su se dobro. Većina je kupila kuće, djeca im idu na koledž, dosta njih je odpočelo vlastite businesse. Oni zaista Charlottesville smatraju svojim domom. Oni sa nižim primanjima kuće, ili stanove plaćaju srazmjerno zaradama, a često se, kao pomoć, za njih izgrade kuće poput ovih koje je u Charlottesville-u posjetila pomoćnica američke državne tajnice za izbjeglice, Ellen Sauerbrey. Ellen Sauerbrey, State departmnet: Amerika svake godine primi izmedju 50 i 70 hiljada izbjeglica iz 55 do 60 zemalja svijeta i pri tome mi ne biramo ljude koji su visoko obrazovani, nego one koji su u najgoroj situaciji, posebno ljude koji su u izbjegličkim logorima i gdje nekada cijela generacija provede vrijeme u kampu, i mi nastojimo da takvima damo novu šansu za bolji život. VOA: 1990-tih Sjedinjene Države se prema istim kriterijima bile fokusirane na Balkan. Ima li razloga da Amerika bude ponovo fokusirana na to područje? Sauerbrey: Mi veoma pažljivo pratimo šta će se desiti, posebno sa Kosovom i Srbijom, nadajući se da ljudi neće biti u nevolji, ali ako se ljudi nadju u sličnoj situaciji i budu nastojali da izbjegnu sukobe i progone, mi tu vidimo mogućnost za pomoć.